Source: https://www.strongpoint.lt/naujienos/savitarnos-tabako-isigijimas-imanomas-deka-yoti-ir-strongpoint/
Timestamp: 2019-01-21 10:01:17+00:00
Document Index: 9599937

Matched Legal Cases: ['ect ', 'ect ', 'ect ', 'ect ', 'ect ', 'ect ', 'ect ', 'ect ']

Savitarnos tabako įsigijimas įmanomas dėka Yoti ir StrongPoint - StrongPoint
Savitarnos tabako įsigijimas įmanomas dėka Yoti ir StrongPoint
Tabako pardavimai yra svarbus mažmenininkų pelno šaltinis, visgi šio pirkimo proceso aspektai verti peržiūros. Pirmiausia, kiekvienas vartotojas, kuris perka tabako gaminius, privalo pateikti kasininkui savo asmens tapatybę patvirtinantį dokumentą – varginantis ir nepatogus procesas. Antra, tabako gaminių pardavimai vis labiau ir labiau ribojami naujomis pakuotės ženklinimo taisyklėmis, jau taikomomis ir netrukus įsigaliojančiomis kai kuriose Europos šalyse.
Skaitmeninis asmens tapatybės patvirtinimas perkant tabako gaminius tapo įmanomas dėka skaitmeninio tapatybės nustatymo programėlės Yoti ir StrongPoint bendradarbiavimo, pasitelkus Yoti aplikaciją ir StrongPoint Select & Collect sprendimą Vensafe. Kaip tai veikia? Pirma, klientas susikuria Yoti paskyrą, atsisiųsdamas nemokamą Yoti programėlę, nusifotografuoja, autentifikuoja save įrašydamas trumpą vaizdo įrašą ir prideda asmens dokumentą, pvz., pasą ar vairuotojo pažymėjimą, saugiai užšifruojant asmens tapatybės duomenis programėlėje.
Pirkimo procesas vyksta taip: pirkėjas pasirenka pageidaujamą produktą Select & Collect liečiamame ekrane, atsiskaito tradicinėje ar savitarnos kasoje bei atsiima produktą automatiniame prekių išdavimo įrenginyje Vensafe. Prieš prekių išdavimo įrenginiui išduodant pasirinktą produktą, kliento prašoma patvirtinti jo tapatybę per Yoti programėlę. Tapatybės nustatymo procese reikalaujama, kad klientas nuskaitytų QR kodą prekių išdavimo aparato ekrane ir nuskenuotų savo veidą išmaniuoju telefonu per Yoti programėlę. Tokiu būdu panaikinama tikimybė, kad nepilnametis pasinaudotų tabako gaminių išdavimo automatu.
Tokios patikros pranašumas yra ir praktinis, ir socialinis: leidžia įsigyti tabako produktų neturint su savimi asmens tapatybės dokumento, pašalina cigarečių demonstravimo poreikį kasos zonoje, sutrumpina atsiskaitymo laiką ir mažina išlaidas prekybininkams bei leidžia išvengti nepatogių situacijų, kai klientas jaučiasi įžeistas, kai iš jo prašoma tapatybės patvirtinimo dokumento.
Select & Collect ir Yoti sistemos, kurių centrinė ašis yra vartotojas, padės mažmenininkams pereiti prie savitarnos aplinkos, leidžiančios tabako gaminius perkantiems vartotojams nusipirkti šių gaminių be parduotuvės darbuotojų įsikišimo. Select & Collect įrenginiai saugo ir talpina tabako atsargas, tačiau nedemonstruoja tabako gaminių atvirai, todėl jie yra patogus sprendimas prekybininkams tose šalyse, kuriose galioja griežtesni tabako prekybos įstatymai. Be to, šis sprendimas turi didelio potencialo tabako prekybą perkeliant į internetą.